கேள்வி: பூமாலை (திரைப்படம்) பற்றி விளக்கவும்.
பதில்: பூமாலை (''Poomalai'') என்பது 1965 ஆம் ஆண்டு வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்திற்கு மு. கருணாநிதி கதை, உரையாடல் எழுதினார். இந்தப் படத்தை மு. கருணாநிதியின் தயாரிப்பு நிறுவனமான மேகலா பிக்சர்ஸ் நிறுவனத்தின் பதாகையின் கீழ் முரசொலி மாறன் தயாரித்தார், இந்தப் படத்தையும் அவர்களே விநியோகித்தனர். இப்படத்தில் எஸ். எஸ். ஆர், விஜயகுமாரி, அஞ்சலிதேவி ஆகியோர் முதன்மை வேடங்களில் நடித்தனர். எஸ். ஏ. அசோகன், நாகேஷ், மனோரமா ஆகியோர் துணை வேடங்களில் நடித்தனர்.